La Organizasion dei Stati Americani el ze na organizasion internasionałe panamericanista de contesto rejonałe e continentałe creada inte el 30 de apriłe del 1948, col fin de èsar un foro pułìtego par ła tolta de decizion, el diàlogo multiłaterałe e ła integrasion de Amèrica. La declarasion de ła organizasion ła dize che ła lavora par renforsar ła paze, seguresa e consołidar ła democrasia, promóvar i deriti umani, sostegner el desviłupo sociałe e econòmego favorendo el cresimento sostegnìbiłe in Amèrica. Inte el so laorar l'organizasion ła serca de costruir rełasion pì forti intrà łe nasion e i pòpołi del continente. Łe łéngue ufisałi de ła organizasion łe ze el spagnoło, el portogheze, el ingleze e el franseze. La OEA ła ga ła so sede inte el Distreto de Columbia, inte i Stati Unii. Par de pì ła ga ufisi rejonałi inte i vari paezi menbri. La organizasion ła ze conponesta da 35 paezi menbri. La Organizasion dei Stati Americani ła ze uno dei organismi rejonałi pì antighi e el secondo pì estendesto dopo del Diàlogo de Cooperasion de Àzia.